‹‹የቤዛነትና የስቅለት እምነት አእምሮንና ሎጂክን የሚጻረር ከመሆኑም ባሻገር፣መልካም ሥራን እርግፍ አድርጎ ለመተው፣ ኃጢአትና እንደ ግድያ፣ስርቆት፣አስገድዶ መድፈር፣ዝሙት ያሉና የመሳሰሉ እኩይ ተግባራትን ለመፈጸም በሩን ወለል አድርጎ የሚከፍት እምነት ነው። ኢየሱስ (ሰላም በርሳቸው ላይ ይሁንና) ሊያሟሏቸው የመጡትንና ያስተማሯቸውን የሕግን፣የትእዛዛትንና የመልካም ሥራዎችን አስፈላጊነት ጳውሎስ አጣጥሏል። በሮሜ ሰዎች መልእክቱ (3፡28) እንዲህ ብሏል ፦ ‹‹ሰው ያለ ሕግ ሥራ በእምነት እንዲጸድቅ እንቆጥራለንና።›› አብርሃም (ሰላም በርሳቸው ላይ ይሁንና) በሥራው አልጸደቁም (4፡2)። ጳውሎስ መዳን የሚገኘው በኢየሱስ መሰቀል በማመን ብቻ ነው የሚል ይዞ መጣ። የሰው ልጅ ጳውሎስን አምኖ ከተከተለው ፍጻሜው ምን ሊሆን እንደሚችል ማሰብ ይከብዳል። ለጳውሎስ መልስ ከሚሆኑት መካከል ኢየሱስ (ሰላም በርሳቸው ላይ ይሁንና) የተናገሩትና ማቴዎስ 5፡19 ውስጥ የሰፈረው አንዱ ነው ፦ ‹‹እንግዲህ ከነዚህ ከሁሉ ካነሱት ትእዛዛት አንዲቱን የሚሽር ለሰውም እንዲሁ የሚያስተምር ማንም ሰው በመንግሥተ ሰማያት ከሁሉ ታናሽ ይባላል፤የሚያደርግ ግን ሚያስተምርም ማንም ቢሆን እርሱ በመንግሥተ ሰማያት ታላቅ ይባላል።››
